Елімізде зейнетақы мөлшері қанша теңге?
"Елімізде зейнетақы мөлшері қанша теңге?" | "https://abai.kz/post/155828"
TITLE: Елімізде зейнетақы мөлшері қанша теңге?
URL: https://abai.kz/post/155828
META: "Елімізде зейнетақы мөлшері қанша теңге?" | "https://abai.kz/post/155828"
DATE: 15.08.2022
AUTHOR(s): Abai.kz
TOTAL WORDS: 109
TEXT: Қазақстандағы орташа зейнетақы – 109 156 теңге. Бұл туралы Еңбек және халықты әлеуметтік қорғау министрлігі мәлімдеді. Биылғы 7 айда қазақстандықтарға жалпы сомасы 1,7 триллион теңгеден аса зейнетақы төленген. 2022 жылғы шілдеде республикалық бюджеттен зейнетақы төлемдеріне 243,3 миллирад теңге, оның ішінде базалық зейнетақыны төлеуге – 73,9 миллирад теңге, ынтымақты зейнетақыны төлеуге – 169,4 миллиард теңге бөлінген. "2022 жылғы 1 тамыздағы жағдай бойынша зейнеткерлер саны – 2 миллион 247 мың адам. 2022 жылғы 1 тамыздағы жағдай бойынша зейнетақы төлемдерінің орташа мөлшері (базалық зейнетақы төлемін ескере отырып) 109 156 теңге болды", - дейді министрлік. Еске салайық, шілдеде зейнетақы төлемдерінің орташа мөлшері базалық зейнетақы төлемін есепке алғанда 117 469 теңге болған еді. Abai.kz
